ครึ่งบ่าย…ไม้สั้น – บล.คันทรี่ กรุ๊ป
สรุปทิศทางตลาดภาคเช้า และแนวโน้มการลงทุนภาคบ่าย โดย บล.คันทรี กรุ๊ป จำกัด
12 ม.ค. 2559

สรุปตลาดภาคเช้า
ตลาดภาคเช้าปิดปรับตัวลดลงเล็กน้อย ขณะที่ตลาดรอบบ้านมีทั้งบวกสลับลบ โดยแรงกดดันหลักมาจากราคาน้ำมันดิบที่ปรับตัวลดลงต่อเนื่อง กดดันหุ้นกลุ่มพลังงาน สำหรับกลุ่มที่ปรับตัวขึ้นได้เด่นในภาคเช้า คือกลุ่มอิเล็กทรอนิกส์นำโดย KCE และ SVI ด้านปริมาณการซื้อขายถือว่าหนาแน่นที่ระดับ 2.0 หมื่นล้านบาท
 
แนวโน้ม ภาคบ่าย
คาดดัชนีมีแนวโน้มทรงตัว โดยเรามองว่ามีปัจจัยใหม่ๆ ค่อนข้างจำกัด สำหรับกลุ่มที่เรายังแนะนำให้ทยอยสะสมคือกลุ่มอิเล็กทรอนิกส์ เพื่อรับประโยชน์ในระยะยาวสำหรับค่าเงินบาทยังมีแนวโน้มอ่อนค่า และแนะนำลดน้ำหนักในหุ้นที่ได้ประโยชน์จากราคาน้ำมันอ่อนตัว เพื่อล๊อคกำไรและเลือกเก็งกำไรกลุ่มท่องเที่ยวที่อ่อนตัวลงมาก่อนหน้าเช่น ERW MINT
 
วิเคราะห์ทางเทคนิค
PIMOราคาปิด 1.84 บาท
แนวรับ 1.82 บาท  แนวต้าน 1.95 บาท
Stop loss เมื่อราคาใกล้หลุด 1.80 บาท
กราฟ PIMO  ดีดตัวขึ้นจากแนว Double bottom พร้อมๆ กับ Stoch ที่มี Rebound แบบ higher low ทำให้เกิดสัญญาณซื้อตามมา และคาดว่ากราฟแท่งเทียนจะฟอร์มตัวเป็น W-shape มีเป้าหมายในการวิ่งไปทดสอบแนว 1.95 บาทต่อไป แนะนำซื้อเก็งกำไร
 
เด็กแนว
SUTHA  ราคาหุ้นของสุทา มีรูปแบบและส่งสัญญาณแปลกๆ ออกมา วันนี้จึงกลับมาแนะนำกันอีกครั้งหนึ่ง หลังจากให้ล่าสุดไปเมื่อต้นปีนี่เองที่ราคาแถว 5 บาท ซึ่งถือว่าเป็นราคาที่ให้ส่วนลดค่อนข้างมากจากอดีตที่อยู่สูงระดับ 7.8 บาทเลยนั่น 
ราคาลงมาตรงนี้โวลุ่มหายแรงขายหด หลายคนบอกว่าไม่มีสภาพคล่องจะเล่นได้อย่างไร ขอให้กลับไปดูประวัติได้เลยว่าในช่วงที่ราคาลงและไม่มีโวลุ่มนั้นแสดงว่าแรงขายไม่มีเช่นกัน และทุกครั้งเวลาราคาปรับตัวขึ้นจะมีโวลุ่มปรากฏวิ่งไล่ตามหลังมาเต็มๆ  ทุกทีไป  คนที่รู้ทางจะดักเก็บตอนโวลุ่มแห้งนี่แหละได้ของถูก ไม้แรกๆ ด้วย 
ที่กลับมาเขียนซ้ำวันนี้เพราะยืนยันเรื่องผลประกอบการที่จะประกาศออกมา โดยจากการคุยกับผู้บริหาร นักวิเคราะห์มั่นใจว่ากำไรจะพลิกขึ้นมาเติบโตแรง เนื่องจากการเข้าสู่ช่วง High Season ของอุตสาหกรรมน้ำตาล และการส่งงานงานระบบเตาให้ลูกค้าที่เพิ่มขึ้น ปูนขาวถูกนำไปใช้ในหลากหลายอุตสาหกรรมแม้แต่การผสมเพื่อทำให้พื้นถนนแข็งแกร่งขึ้นก็ต้องใช้
คาดกำไรปี 58 ทุบสถิติสวนภาวะเศรษฐกิจ ส่วนปี 59 ก็ยังเติบโตอีกเกือบ 30% เป็นเพราะว่ากำลังการผลิตกลับมา และออเดอร์ต่างๆ เป็นไปตามเป้าหมายไม่นับการได้คำสั่งพิเศษออเดอร์งานสร้างเตาเผาปูนในต่างประเทศเพิ่มเติมอีกด้วย พื้นฐานเหมาะสม 9.5 บาท upside บานตะไทขอบอก
กราฟจะเห็นตรง 5 บาทมีแรงรับตลอดทำให้ราคาไม่หลุดไปจากตรงนี้ หลังจากนั้นเกิดแรงดันต่อเนื่องยกฐานราคาสูงขึ้นเป้าหมายกราฟ 6.50 บาท สร้างภาพเป็น Head &amp; Shoulder กลับหัวดังนั้นจากตรงนี้จึงจะเดินหน้าต่อแล้วค่อยไปพักที่แนวต้านซะทีเดียว จากนั้นรอย่อตัวแล้วขึ้นแรงรอบใหม่